No Line on the Horizon
No Line on the Horizon je dvanaesti studijski album irskog rock sastava U2. Izdala ga je kuća Island Records 2009. godine. To je bio prvi U2-ov album nakon How to Dismantle an Atomic Bomb iz 2004., što je bio do tada najduži razmak između izlazaka njihovih dvaju albuma. Bend je isprva namjeravao objaviti pjesme u dva EP-a, ali je kasnije odlučeno da se snimljenim materijalom načini jedan cjeloviti album. Fotograf Anton Corbijn je snimio prateći film "Linear", koji je bio objavljen uz album i uključen u nekim posebnim izdanjima.

U2 su rad na novom albumu počeli 2006. s producentom Rickom Rubinom, ali su odbacili većinu materijala sa snimanja. U svibnju/maju 2007. su počeli s novim snimanjima s Danielom Lanoisom i Brianom Enom u Fesu u Maroku. Namjeravajući napisati "buduće himne" - pjesme koje bi se puštale zauvijek - bend je proveo dva tjedna u riadu i uključio producente u postupak pisanja pjesama. Nakon što mu je dosadilo pisati pjesme u prvom licu, glavni vokal Bono je napisao tekstove iz perspektive različitih likova. Snimanje je nastavljeno u SAD-u, Ujedinjenom Kraljevstvu i Irskoj do prosince/decembra 2008. U2 su namjeravali objaviti "No Line on the Horizon" u studenom/novembru, ali nakon komponiranja 50 do 60 pjesama, odgodili su izlazak da bi mogli nastaviti pisati.

Prije izlaska albuma, U2 su izjavili da je uključenost Ena i Lanoisa, kao i vrijeme provedeno u Fesu, rezultirala u albumu koji je više eksperimentalnog tipa nego njihova prethodna dva albuma. Bend je usporedio promjenu u stilu s onom između albuma The Joshua Tree (1987.) i Achtung Baby (1991.). Po izlasku, No Line on the Horizon je primio većinom pozitivne kritike, iako su neki kritičari smatrali da album nije toliko eksperimentalan kao što se navodilo. Album je debitirao na prvom mjestu u 30 zemalja, ali se nije prodavao kako je bilo očekivano - bend je izrazio razočaranje nad relativno niskom prodajom u usporedbi s prethodnim albumima, koja je iznosila 5 milijuna primjeraka. Usprkos tomu, U2 360° turneja, koja je trajala od 2009. do 2011., je turneja s najvećim dohotkom u historiji, s prihodima od karata koji su iznosili $736 milijuna.

Popis kompozicija 

 () Dodatna produkcija

Napomene
"Cedars of Lebanon" uključuje sample iz pjesme Harolda Budda i Briana Ena "Against The Sky" s albuma The Pearl (1984.).

Osoblje
Prilagođeno s knjižice albuma.

U2
 Bono – glavni vokal, gitara
 The Edge – gitara, prateći vokal, klavir
 Adam Clayton – bas gitara
 Larry Mullen, Jr. – bubnjevi, perkusije

Dodatni izvođači
 Caroline Dale – violončelo
 Brian Eno – ritam loop, programiranje, sintesajzeri, prateći vokal
 Daniel Lanois – gitara, prateći vokal
 Terry Lawless – dodatni klavir, Fender Rhodes, klavijature
 Sam O'Sullivan – perkusije
 Cathy Thompson – violina
 Louis Watkins – dječački sopran
 Richard Watkins - horna
 will.i.am – klavijature, prateći vokal

Tehničko osoblje
Brian Eno – produkcija
Daniel Lanois – produkcija, miksanje
Steve Lillywhite – production, mixing
Richard Rainey – engineering, miksanje
Declan Gaffney – inženjering, miksanje
CJ Eiriksson – inženjering, miksanje
Carl Glanville – inženjering, miksanje
Tony Mangurian – inženjering
Dave Emery – inženjering
Florian Ammon – dodatni inženjering
Cenzo Townshend – dodatni inženjering, miksanje
Chris Heaney – pomoć u inženjeringu
Tom Hough – pomoć u inženjeringu
Kevin "Kevo" Wilson – pomoć u inženjeringu
Dave Clauss – pomoć u inženjeringu
John Davis – mastering
Cheryl Engels – postprodukcija, koordinacija, kontrola kvalitete

Izvori

Vanjske poveznice

No Line on the Horizon na U2.com

Albumi 2009.
Albumi benda U2